CELEX: 52021PC0569
Language: lv
Date: 2021-12-22
Title: Priekšlikums PADOMES REGULA ar kuru groza Regulu (ES, Euratom) 2020/2093, ar ko nosaka daudzgadu finanšu shēmu 2021.–2027. gadam

EIROPAS KOMISIJA
            Briselē, 22.12.2021
            COM(2021) 569 final
            2021/0429(APP)
            
            Priekšlikums
            PADOMES REGULA
            ar kuru groza Regulu (ES, Euratom) 2020/2093, ar ko nosaka daudzgadu finanšu shēmu 2021.–2027. gadam
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               1.1Sociāli taisnīgas zaļās pārkārtošanās atbalstīšana
            
            
               
                  Paketes “Gatavi mērķrādītājam 55 %”, kas ierosināta 2021. gada 14. jūlijā, mērķis ir nodrošināt transformatīvas pārmaiņas, kas vajadzīgas mūsu ekonomikā, sabiedrībā un rūpniecībā.
               
               
                  Ierosinājums ieviest jaunu emisijas kvotu tirdzniecības sistēmu ēkām un autotransportam ir svarīgs ES rīcības komponents, lai sasniegtu vērienīgos klimata mērķrādītājus. Tai būtu pēc iespējas rentablākā veidā jāpalīdz novērst emisiju samazinājuma trūkumu šajās nozarēs. Šī ieviešana arī palīdzēs nodrošināt Savienības budžetam jaunus pašu resursus. Tajā pašā laikā korekcijas, kas nepieciešamas minētajās nozarēs, īstermiņā, visticamāk, tieši ietekmēs neaizsargātākās mājsaimniecības un mikrouzņēmumus visā ES, jo tie ir atkarīgi no oglekļietilpīgiem transporta un apkures veidiem. Lai palīdzētu novērst šo sociālo ietekmi, Komisija ir nākusi klajā ar jaunu iniciatīvu, proti, Sociālo klimata fondu
                     1
                  .
               
            
            
               1.2. Nākamās paaudzes pašu resursu īstenošana ES budžetā.
            
            
               
                  Saskaņā ar apņemšanos, kas pausta ceļvedī, par kuru panākta vienošanās 2020. gada 16. decembra Iestāžu nolīguma ietvaros
                     2
                  , Komisija ierosina grozīt Lēmumu par pašu resursiem
                     3
                  , lai ES budžetam noteiktu šādus jaunus pašu resursus:
               
            
            
               –daļu no ieņēmumiem saskaņā ar Emisiju kvotu tirdzniecības sistēmas (ETS)
                  4
                direktīvu, kuru Komisija ir ierosinājusi grozīt
                  5
               ,
            
            
               –daļu no ieņēmumiem, kas radīsies no oglekļa ievedkorekcijas mehānisma
                  6
               ,
            
            
               –piemērojot vienotu piesaistīšanas likmi starptautisko uzņēmumu atlikušās peļņas daļai, kas pārdalīta dalībvalstīm [saskaņā ar direktīvu par globālā nolīguma par nodokļu uzlikšanas tiesību pārdali īstenošanu].
            
            
               Eiropadome 2020. gada 21. jūlija secinājumos norādīja, ka ieņēmumi no jaunajiem pašu resursiem, kas ieviesti pēc 2021. gada, būtu jāizmanto Next Generation EU aizņēmumu atmaksai. Turklāt tā aicināja Komisiju “savlaicīgi ierosināt DFS pārskatīšanu” 
                  7
               .
            
            
               2020. gada 16. decembra Iestāžu nolīgumā Eiropas Parlaments, Padome un Komisija vienojās, ka “līdzekļu, kas izmantojami izdevumiem saskaņā ar Eiropas Savienības Atveseļošanas instrumentu (NextGenerationEU), pamatsummas un attiecīgo procentu atmaksu finansēs no Savienības vispārējā budžeta, tostarp no pietiekamiem ienākumiem no jaunajiem pašu resursiem, kurus ieviesīs pēc 2021. gada.” Turklāt trīs minētās iestādes vienojās, ka ar “ar izdevumiem no Savienības budžeta, kas saistīti ar Eiropas Savienības Atveseļošanas instrumenta atmaksu, nevajadzētu izraisīt DFS programmu izdevumu vai ieguldījumu instrumentu nepamatotu samazināšanu.” Iestāžu nolīgumā ir arī noteikts, ka “ turklāt ir vēlams mazināt NKI pašu resursu palielinājumus dalībvalstīm”
                  8
               . 
            
            
               Šodien ierosinātos jaunos pašu resursus paredzēts ieviest līdz 2023. gadam.
            
            
               1.3.Priekšlikuma pamatojums un mērķi
            
            
               Komisija ierosina mērķtiecīgi pārskatīt Padomes Regulu (ES, Euratom) 2020/2093 (2020. gada 17. decembris)
                  9
                šādiem mērķiem:
            
            
               
                  –palielināt daudzgadu finanšu shēmas maksimālos apjomus ierosinātajam Sociālajam klimata fondam;
               
               
                  –ieviest daudzgadu finanšu shēmas maksimālo apjomu automātisku korekciju, kuras pamatā ir jauni pašu resursi, kas ļautu atmaksāt NextGenerationEU aizņēmumus.
               
            
            
               2.PRIEKŠLIKUMA JURIDISKIE ASPEKTI
            
            
               2.1.Palielināt daudzgadu finanšu shēmas izdevumu maksimālos apjomus Sociālajam klimata fondam.
            
         
         
            
               Tiesību aktu paketes “Gatavi mērķrādītājam 55 %” ietvaros Komisija ir ierosinājusi izveidot Sociālo klimata fondu (“fonds”), lai palīdzētu mazināt emisijas kvotu tirdzniecības sociālo ietekmi attiecībā uz ēku un autotransporta nozarēm. Fondam būtu jānodrošina finansējums dalībvalstīm, lai atbalstītu pasākumus un investīcijas energoefektivitātē, jaunās siltumapgādes un aukstumapgādes sistēmās, tīrākā mobilitātē, kā arī pagaidu tiešo ienākumu atbalstā.
            
            
               Fonds būs paredzēts neaizsargātām mājsaimniecībām, mazaizsargātiem transporta lietotājiem un mazaizsargātiem mikrouzņēmumiem, kurus skar autotransporta un ēku jaunā ETS.
            
            
               Fonds tiks finansēts daudzgadu finanšu shēmas 3. izdevumu kategorijas ietvaros “Dabas resursi un vide” un gada budžeta nomenklatūrā kā daļa no sadaļas “Vides un klimata politika”.
            
            
               Tāpēc I pielikums Padomes Regulā (ES, Euratom) 2020/2093 (2020. gada 17. decembris)
                  10
                būtu jāgroza un jāaizstāj ar šā priekšlikuma pielikumu.
            
            
               2.2.Īpaša ikgadēja korekcija, kuras pamatā ir jauni pašu resursi
            
            
               
                  Lai varētu atmaksāt NextGenerationEU aizņēmumus, Komisija daudzgadu finanšu shēmas maksimālo apjomu pielāgošanai ierosina automātisku korekcijas mehānismu.
               
               
                  Šis korekcijas mehānisms ir ierosināts kā jauns 4.a pants Daudzgadu finanšu shēmas regulā, paredz:
               
            
            
               –daudzgadu finanšu shēmas maksimālā apjoma korekciju 2.b izdevumu apakškategorijā saistību apropriācijās un maksājumu apropriāciju maksimālā apjoma korekciju, kas jāveic katru gadu, proporcionāli faktiskajiem ieņēmumiem, kas izriet no iepriekšējā gadā iekasētajiem jaunajiem pašu resursiem, kā iegrāmatots Komisijas provizoriskajos pārskatos saskaņā ar Finanšu regulas 245. panta 3. punktu;
            
            
               –ikgadējās korekcijas mehānisms tiks ieviests no 2024. gada, pamatojoties uz paredzēto jauno pašu resursu ieviešanu līdz 2023. gada 1. janvārim;
            
            
               –korekcijas summa tiks ierobežota līdz 15 miljardiem EUR gadā 2018. gada cenās. Attiecībā uz 2027. gadu korekcijas summa tiks samazināta par 8 miljardiem EUR (2018. gada cenās).
            
            
               –Komisija par korekciju paziņos Eiropas Parlamentam un Padomei neilgi pēc provizorisko pārskatu pieņemšanas, t. i., līdz aprīļa vidum.
            
            
               Summa 15 miljardu EUR apmērā atbilst lineāram atmaksas profilam, saskaņā ar kuru no Savienības budžeta tiks atmaksāti neatmaksājama atbalsta veidā piešķirtie līdzekļi, balstoties uz Komisijas plānu NextGenerationEU emisijai, tostarp saistību dzēšanas termiņa struktūru.
            
            
               Noteiktā summa 8 miljardu EUR apmērā, kas tiks atskaitīta, aprēķinot 2027. gada korekciju, atbilst gada vidējiem izdevumiem Sociālā klimata fondam, sākot no 2026. gada, kad sāksies rasties ieņēmumi no autotransporta un ēku ETS, līdz 2032. gadam.
            
            
               Šī maksājumu maksimālā apjoma īpašā ikgadējā korekcija netiks ņemta vērā, aprēķinot DFS regulas 11. panta 3. punktā minētā vienotās rezerves instrumenta maksājumu maksimālā apjoma ikgadējās korekcijas maksimālās summas.
            
            
               Korekcijas mehānismam, kura pamatā ir jauni pašu resursi, tiks pievienots budžeta grozījuma projekts, lai vajadzības gadījumā palielinātu budžeta izdevumu pozīciju(-as) tā gada budžetā, kurā mehānismu piemēro.
            
            
               3.IETEKME UZ BUDŽETU
            
            
               Īpašās ikgadējās korekcijas, kuras pamatā ir jauni pašu resursi, ietekme uz budžetu stāsies spēkā 2024. gadā. Šī summa būs līdzvērtīga to ieņēmumu faktiskajai summai, kas izriet no iepriekšējā gadā iekasētajiem jaunajiem pašu resursiem, un tiks iegrāmatota provizoriskajos pārskatos, un tās maksimālais apjoms tiks ierobežots līdz 15 miljardiem EUR gadā 2018. gada cenās. Korekcijas summa 2027. gadā tiks samazināta par noteiktu summu, kas ir 8 miljardi EUR (2018. gada cenās).
            
            
               Attiecībā uz Sociālo klimata fondu Komisija ierosina palielināt 3. izdevumu kategorijas “Dabas resursi un vide” saistību apropriāciju maksimālo apjomu par 2176 miljoniem EUR 2025. gadā, 9132 miljoniem EUR 2026. gadā un 8786 miljoniem EUR 2027. gadā 2018. gada cenās.
            
            
               Ierosinātais saistību maksimālā apjoma palielinājums palielinās maksājumu vajadzības. Tāpēc Komisija ierosina pārskatīt maksājumu maksimālo apjomu 2025., 2026. un 2027. gadam attiecīgi par 2176 miljoniem EUR, 9132 miljoniem EUR un 8786 miljoniem EUR 2018. gada cenās.
            
            
               2021/0429 (APP)
            
         
         
            
               Priekšlikums
            
            
               PADOMES REGULA
            
            
               ar kuru groza Regulu (ES, Euratom) 2020/2093, ar ko nosaka daudzgadu finanšu shēmu 2021.–2027. gadam
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 312. pantu,
            
            
               ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
            
            
               ņemot vērā Eiropas Komisijas priekšlikumu,
            
            
               ņemot vērā Eiropas Parlamenta piekrišanu
                  11
               ,
            
            
               pēc leģislatīvā akta projekta nosūtīšanas valstu parlamentiem,
            
            
               saskaņā ar īpašu likumdošanas procedūru,
            
            
               tā kā:
            
            
               (1)Iestāžu 2020. gada 16. decembra nolīguma starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, jaunu pašu resursu, tostarp ceļveža par jaunu pašu resursu ieviešanu
                  12
               , ietvaros, Eiropas Parlaments, Padome un Komisija apņēmās izveidot ceļvedi, lai daudzgadu finanšu shēmas 2021.–2027. gadam darbības laikā, ieviestu jaunus pašu resursus, un strādāt pie tā, lai ieviestu pietiekami daudz jaunu pašu resursu, lai segtu summu, kura atbilst paredzamajiem izdevumiem saistībā ar NextGenerationEU atmaksu.
            
            
               (2)Ir lietderīgi izveidot mehānismu, kas ļautu atmaksāt NextGenerationEU daudzgadu finanšu shēmas 2021.–2027. gadam finansēšanas izmaksas ar summām, kas līdzvērtīgas jaunajiem pašu resursiem, kuri iekasēti saskaņā ar Padomes Lēmumu (ES, Euratom) 2020/2053
                  13
                (“Pašu resursu lēmums”) un iekļauti provizoriskajos pārskatos, nesamazinot Savienības programmu izdevumus.
            
            
               (3)ES emisijas kvotu tirdzniecības ieviešana ēku un autotransporta nozarē, kā noteikts Eiropas Parlamenta un Padomes Direktīvā 2003/87/EK
                  14
               , īstermiņā var radīt sociālo ietekmi. Lai risinātu šo problēmu, ar Eiropas Parlamenta un Padomes Regulu (ES) [XXX] final
                  15
                tika izveidots Sociālais klimata fonds, ko finansēs no Savienības vispārējā budžeta saskaņā ar daudzgadu finanšu shēmu. Tāpēc saistību apropriāciju maksimālais apjoms 3. izdevumu kategorijā “Dabas resursi un vide” un maksājumu apropriāciju maksimālais apjoms būtu jāpielāgo 2025., 2026. un 2027. gadam.
            
            
               (4)Tādēļ Regula (EK, Euratom) 2020/2093 būtu attiecīgi jāgroza,
            
            
               IR PIEŅĒMUSI ŠO REGULU.
            
            
               1. pants
            
            
               Regulu (ES, Euratom) 2020/2093 groza šādi:
            
            
               (1)regulas 4. panta 4. punktu aizstāj ar šādu:
            
            
               “4. Neskarot 4.a, 6. un 7. pantu, attiecībā uz attiecīgo gadu netiek veiktas citas tehniskās korekcijas ne attiecīgajā gadā, ne arī kā ex post korekcijas turpmākajos gados.”;
            
         
         
            
               (2)regulā iekļauj šādu 4.a pantu:
            
            
               “4.a pants 
                  Īpaša ikgadēja korekcija, kuras pamatā ir jauni pašu resursi
            
            
               1.Sākot no 2024. gada, pēc tam, kad saskaņā ar Finanšu regulas 245. panta 3. punktu ir iesniegti provizoriskie pārskati par n-1 gadu, veic augšupēju korekciju izdevumu maksimālajam apjomam 2.b apakškategorijā saistību apropriācijām un maksājumu apropriāciju maksimālajam apjomam kārtējam gadam.
            
            
               2.Šī ikgadējā korekcija ir šādas summas:
            
            
               (a)attiecībā uz 2024., 2025. un 2026. gadu — summa, kas atbilst ieņēmumiem, kuri iegrāmatoti 1. punktā minētajos provizoriskajos pārskatos, un kas izriet no resursiem, kuri noteikti Lēmuma par pašu resursiem 2. panta 1. punkta e), f) un g) apakšpunktā.
            
            
               (b)attiecībā uz 2027. gadu — summa, kas atbilst ieņēmumiem, kuri iegrāmatoti 1. punktā minētajos provizoriskajos pārskatos, un kas izriet no resursiem, kuri noteikti Lēmuma par pašu resursiem 2. panta 1. punkta e), f) un g) apakšpunktā, kas samazināta par noteiktu summu 8000 miljonu EUR apmērā (2018. gada cenās).
            
            
               Ikgadējās korekcijas, kas minētas pirmajā daļā, 2024.–2027. gadā nepārsniedz 15 miljonus EUR gadā (2018. gada cenās).
            
            
               3.Komisija paziņo Eiropas Parlamentam un Padomei 2. punktā minēto ikgadējo korekciju rezultātus 15 dienu laikā pēc provizorisko pārskatu par n-1 gadu iesniegšanas saskaņā ar Finanšu regulas 245. panta 3. punktu.”;
            
            
               (3)regulas 11. panta 3. punkta otro daļu aizstāj ar šādu:
            
            
               “Summas, kas atbilst augšupējai korekcijai, kura minēta 4.a panta 1. punktā un 5. panta 2. punkta otrajā daļā, papildina šā punkta pirmajā daļā minētās maksimālās summas.”;
            
            
               (4)regulas I pielikumu aizstāj ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        Priekšlikums Eiropas Parlamenta un Padomes regulai, ar ko izveido Sociālo klimata fondu (COM(2021) 568 final, 14.7.2021.).
               
               
                  
                     (2)
                  
                        Iestāžu nolīgums (2020. gada 16. decembris) starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai (OV L 433I, 22.12.2020., 28. lpp.).
               
               
                  
                     (3)
                  
                        COM(2021)570.
               
               
                  
                     (4)
                  
                        Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (OV L 275, 25.10.2003., 32. -46 lpp.).
               
               
                  
                     (5)
                  
                        Priekšlikums Eiropa Parlamenta un Padomes Direktīvai, ar ko groza Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā, Lēmumu (ES) 2015/1814 par Savienības siltumnīcefekta gāzu emisijas kvotu tirdzniecības sistēmas tirgus stabilitātes rezerves izveidi un darbību un Regulu (ES) 2015/757 (COM(2021) 551 final, 14.7.2021.).
               
               
                  
                     (6)
                  
                        Priekšlikums Eiropas Parlamenta un Padomes regulai, ar ko izveido oglekļa ievedkorekcijas mehānismu (COM(2021) 564, 14.7.2021.).
               
               
                  
                     (7)
                  
                        Eiropadomes 2020. gada 21. jūlija secinājumi, A29. un 150. punkts.
               
               
                  
                     (8)
                  
                        II pielikuma preambulas D un E punkts.
               
               
                  
                     (9)
                  
                        Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433I, 22.12.2020., 11.-22.  lpp.).
               
               
                  
                     (10)
                  
                        Jaunākie grozījumi izdarīti saskaņā ar Padomes Regulas (ES, Euratom) 2020/2093 noteikumiem. Šā priekšlikuma pielikums pamatojas uz daudzgadu finanšu shēmas tehnisko korekciju 2022. gadam atbilstoši 4. pantam Padomes Regulā (ES, Euratom) 2020/2093, ar ko nosaka daudzgadu finanšu shēmu 2021.–2027. gadam (COM(2021) 365, 7.6.2021.).
               
               
                  
                     (11)
                  
                        OV C [...], [...], [...]. lpp.
               
               
                  
                     (12)
                  
                        OV L 433I, 22.12.2020., 28. lpp.
               
               
                  
                     (13)
                  
                        Padomes Lēmums (ES, Euratom) 2020/2053 (2020. gada 14. decembris) par Eiropas Savienības pašu resursu sistēmu un ar ko atceļ Lēmumu 2014/335/ES, Euratom (OV L 424, 15.12.2020., 1. lpp.).
               
               
                  
                     (14)
                  
                        Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK (OV L 275, 25.10.2003., 32. lpp.).
               
               
                  
                     (15)
                  
                        OV […], […]., […]. lpp.
               
            
      
    ---documentbreak--- 
      
         
               EIROPAS KOMISIJA
            Briselē, 22.12.2021
            COM(2021) 569 final
            
            PIELIKUMS
            dokumentam
            Priekšlikums PADOMES REGULA
            ar kuru groza Regulu (ES, Euratom) 2020/2093, ar ko nosaka daudzgadu finanšu shēmu 2021.–2027. gadam
            
               
         
         
            
               PIELIKUMS
            
            
               I PIELIKUMS
            
            
               DAUDZGADU FINANŠU SHĒMA (ES-27)
            
            
                     
                        (miljoni EUR 2018. gada cenās)
                     
                  
               
                     
                        SAISTĪBU APROPRIĀCIJAS
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        Kopā 
                        2021-2027
                     
                  
               
                     
                        1. Vienotais tirgus, inovācija un digitālā joma
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Kohēzija, noturība un vērtības 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2.a Ekonomiskā, sociālā un teritoriālā kohēzija
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2.b Noturība un vērtības
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Dabas resursi un vide
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        t. sk.: ar tirgu saistītie izdevumi un tiešie maksājumi
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Migrācija un robežu pārvaldība
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Drošība un aizsardzība
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Kaimiņattiecības un pasaule
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Eiropas publiskā pārvalde
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        t. sk.: iestāžu administratīvie izdevumi
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        KOPĀ SAISTĪBU APROPRIĀCIJAS
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        KOPĀ MAKSĀJUMU APROPRIĀCIJAS
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652”